รัฐบาลไทย-ข่าวทำเนียบรัฐบาล-คปภ. เร่งช่วยเหลือประชาชนกรณี“สัจจะประกันภัย”ถูกปิด
วันพฤหัสบดีที่ 28 กันยายน 2560
คปภ. เร่งช่วยเหลือประชาชนกรณี“สัจจะประกันภัย”ถูกปิด
• ดีเดย์...! 30 ต.ค. นี้ เจ้าหนี้ตามสัญญาประกันภัยสามารถยื่นขอรับชําระหนี้ได้ทั้งในพื้นที่กทม.–ต่างจังหวัด
ดร.สุทธิพล ทวีชัยการ เลขาธิการคณะกรรมการกํากับและส่งเสริมการประกอบธุรกิจประกันภัย (คปภ.) เปิดเผยว่า ตามที่รัฐมนตรีว่าการกระทรวงการคลังได้ลงนามในคําสั่งกระทรวงการคลังที่ 1196/2560 ลงวันที่ 10 สิงหาคม 2560 เรื่อง เพิกถอนใบอนุญาตประกอบธุรกิจประกันวินาศภัยของ บริษัท สัจจะประกันภัย จํากัด (มหาชน) โดยอาศัยอํานาจตามความในมาตรา 59 (1) (2) และ (5) แห่งพระราชบัญญัติประกันวินาศภัย พ.ศ. 2535 และคําสั่งคณะกรรมการกํากับและส่งเสริมการประกอบธุรกิจประกันภัยที่ 5/2560 เรื่องแต่งตั้งผู้ชําระบัญชีบริษัท สัจจะประกันภัย จํากัด (มหาชน) ลงวันที่ 11 สิงหาคม 2560 เนื่องจากบริษัทฯ มีหนี้สินเกินกว่าทรัพย์สิน และมีการฝ่าฝืนบทบัญญัติแห่งกฎหมายหลายประการ ซึ่งอาจทําให้เกิดความเสียหายแก่ผู้เอาประกันภัยและประชาชน รวมถึงไม่สามารถแก้ไขปัญหาสําคัญของบริษัทได้ภายในระยะเวลาที่กําหนด ทั้งนี้ สํานักงาน คปภ. ได้วางแนวทางการช่วยเหลือผู้เอาประกันภัยและประชาชนในเรื่องนี้เอาไว้หลายประการ ซึ่งหนึ่งในนั้นคือการออกคําสั่งนายทะเบียนที่ 47/2560 เรื่อง การใช้อัตราเบี้ยประกันภัยตามโครงการช่วยเหลือประชาชนที่ทําสัญญาไว้กับบริษัท สัจจะประกันภัย จํากัด (มหาชน) ซึ่งสํานักงาน คปภ. ได้รับความร่วมมือจากบริษัทประกันวินาศภัยเพื่อรับโอนกรมธรรม์ประกันภัยของผู้เอาประกันภัยที่ทําประกันภัยไว้กับบริษัท สัจจะประกันภัย จํากัด (มหาชน) และยังมีผลผูกพันอยู่ จึงขอความร่วมมือให้ผู้เอาประกันภัย ซื้อกรมธรรม์ประกันภัยในแบบเดิม ระยะเวลาคุ้มครอง 1 ปี กับบริษัทที่เข้าร่วมโครงการ ซึ่งบริษัทจะขยายความคุ้มครองให้กับผู้เอาประกันภัยสําหรับระยะเวลาที่เหลือของกรมธรรม์ประกันภัยที่ทําไว้กับบริษัท สัจจะประกันภัย จํากัด (มหาชน) โดยไม่มีการคิดเบี้ยประกันภัยเพิ่ม
สําหรับกรณีที่กรมธรรม์มีค่าเสียหายเกิดขึ้นแล้ว การเรียกร้องค่าเสียหายนั้นให้เป็นไปตาม หลักเกณฑ์ที่กําหนดโดยผู้ชําระบัญชีของบริษัทที่รัฐมนตรีมีคําสั่งเพิกถอนใบอนุญาต โดยสํานักงาน คปภ. ในทุกพื้นที่จะทําหน้าที่เป็นผู้ประสานงานและอํานวยความสะดวกแก่ผู้เอาประกันภัยหรือประชาชนเป็นเบื้องต้น ทั้งนี้รายชื่อบริษัทประกันวินาศภัยที่เข้าร่วมโครงการให้ความช่วยเหลือผู้เอาประกันภัยในครั้งนี้มีจํานวน 23 บริษัทประกอบด้วยบมจ. กรุงเทพประกันภัย บมจ.กรุงไทยพานิชประกันภัย บจ. กลางคุ้มครองผู้ประสบภัยจากรถ บมจ. โตเกียวมารีนประกันภัย (ประเทศไทย) บมจ. ทิพยประกันภัย บมจ. เทเวศประกันภัย บมจ. ธนชาตประกันภัย บมจ. นวกิจประกันภัย บมจ. นําสินประกันภัย บมจ. ประกันคุ้มภัย บมจ. ประกันภัยไทยวิวัฒน์ บมจ. พุทธธรรมประกันภัย บมจ. ฟอลคอนประกันภัย บมจ. มิตซุย สุมิโตโม อินชัวรันส์ สาขาประเทศไทย บมจ. มิตรแท้ประกันภัย บมจ. เมืองไทยประกันภัย บมจ. วิริยะประกันภัย บมจ. สินมั่นคงประกันภัย บมจ. เอ็ม เอส ไอ จี ประกันภัย (ประเทศไทย) บมจ. ไทยประกันภัย บมจ. เอราวัณประกันภัย บมจ. ศรีอยุธยา เจนเนอรัล ประกันภัย และบมจ. ไอโออิ กรุงเทพ ประกันภัย
ดร.สุทธิพล กล่าวด้วยว่าในส่วนของผู้เป็นเจ้าหนี้ตามสัญญาประกันภัยของบริษัท สัจจะประกันภัย จํากัด (มหาชน) สามารถยื่นขอรับชําระหนี้ต่อผู้ชําระบัญชีได้ตั้งแต่วันที่ 30 ตุลาคม 2560 สิ้นสุดวันที่ 28 ธันวาคม 2560 ภายในวันและเวลาราชการ 8.30 – 16.30 น. โดยให้นําเอกสารต้นฉบับพร้อมทั้งสําเนา จํานวน 2 ชุด ประกอบการยื่นขอรับชําระหนี้ ดังนี้ กรมธรรม์ประกันภัย บัตรประจําตัวประชาชน ใบเคลม ใบนัดชําระหนี้ หรือเอกสารอื่นใดที่แสดงถึงมูลหนี้ หนังสือรับรองการจดทะเบียนนิติบุคคล (กรณีเป็นนิติบุคคล) หากไม่สามารถมายื่นได้ด้วยตนเอง จะต้องมีหนังสือมอบอํานาจพร้อมกับสําเนาบัตรประชาชนผู้มอบอํานาจและผู้รับมอบอํานาจมายื่นต่อผู้ชําระบัญชีของ บริษัท สัจจะประกันภัย จํากัด (มหาชน) โดยในพื้นที่กรุงเทพมหานครสามารถยื่นขอรับชําระหนี้ได้ 3 แห่ง คือ กองทุนประกันวินาศภัย อาคารชินวัตรทาวเวอร์ 3 ชั้น 15 เลขที่ 1010 ถนนวิภาวดีรังสิต แขวงจตุจักร เขตจตุจักร กรุงเทพมหานคร 10900 หมายเลขโทรศัพท์ 0 2791 1444 ต่อ 11-15 และ 21-24 สํานักงาน คปภ. เขตท่าพระ เลขที่ 287 ซอยรัชดาภิเษก 6 ถนนรัชดาภิเษก-ท่าพระ แขวงบุคคโล เขตธนบุรี กรุงเทพมหานคร 10600 หมายเลขโทรศัพท์ 0 2476 9940-3 และสํานักงาน คปภ. เขตบางนา เลขที่ 1/16 อาคารบางนาธานี ชั้น 8 ถนนบางนาตราด กม.3 แขวงบางนา เขตบางนา กรุงเทพมหานคร 10260 หมายเลขโทรศัพท์ 0 2361 3769-70
ในส่วนของพื้นที่ต่างจังหวัด สามารถยื่นขอรับชําระหนี้ได้ที่ สํานักงาน คปภ. ภาค และสํานักงาน คปภ. จังหวัดทั่วประเทศ ทั้งนี้ เจ้าหนี้สามารถดาวน์โหลดแบบคําทวงหนี้ได้ที่ www.gif.or.th หัวข้อ “แบบฟอร์ม” ได้อีกด้วย สําหรับเจ้าหนี้อื่นที่ไม่ใช่เจ้าหนี้ตามสัญญาประกันภัยให้ยื่นคําขอรับชําระหนี้ต่อผู้ชําระบัญชี ณ สถานที่ และภายในกําหนดเวลาที่ระบุข้างต้น พร้อมทั้งนําเอกสารแสดงความเป็นเจ้าหนี้ ต้นฉบับพร้อมทั้งสําเนา จํานวน 1 ชุด ประกอบการขอยื่นชําระหนี้ ดังนี้ หลักฐานแสดงถึงมูลหนี้ บัตรประจําตัวประชาชน หนังสือรับรองการจดทะเบียนนิติบุคคล (กรณีเป็นนิติบุคคล) หากไม่สามารถมายื่นได้ด้วยตนเองจะต้องมีหนังสือมอบอํานาจ พร้อมกับสําเนาบัตรประชาชนผู้มอบอํานาจ และผู้รับมอบอํานาจ กรณีมีข้อสงสัย สอบถามได้ที่สายด่วน คปภ. 1186